PATVIRTINTA

Molėtų rajono savivaldybės tarybos

2021 m. balandžio d. sprendimu Nr. B1-

**MOLĖTŲ RAJONO SAVIVALDYBĖS PROGRAMŲ VAIKŲ VASAROS POILSIUI ORGANIZUOTI KONKURSO TVARKOS APRAŠas**

**I SKYRIUS**

**BENDROSIOS NUOSTATOS**

1. Molėtų rajono savivaldybės programų vaikų vasaros poilsiui organizuoti konkurso tvarkos aprašas (toliau – Aprašas) reglamentuoja Programų vaikų vasaros poilsiui organizuoti (toliau – Programų) konkurso organizavimo, Programų finansavimo, įgyvendinimo, atsiskaitymo už gautų lėšų panaudojimą tvarką.

2. Lėšos Programoms įgyvendinti skiriamos konkurso būdu iš „Švietimo ir jo infrastruktūros programos (Nr. 06)“, finansuojamos Molėtų rajono savivaldybės (toliau – Savivaldybės) biudžeto lėšomis.

3. Programos įgyvendinamos vadovaujantis Lietuvos Respublikos įstatymais, Lietuvos Respublikos sveikatos apsaugos ministro – valstybės lygio ekstremaliosios situacijos operacijų vadovo – sprendimais, kitais teisės aktais ir šiuo Aprašu.

4. Programų vaikų vasaros poilsiui organizuoti iš savivaldybės biudžeto lėšų konkursą (toliau – Konkursą) skelbia ir lėšas programų įgyvendinimui paskirsto Molėtų rajono savivaldybės administracijos direktorius (toliau – Direktorius) įsakymu.

**II SKYRIUS**

**REIKALAVIMAI STOVYKLOS ĮGYVENDINIMUI**

5. Programos gali būti vykdomos specialiai vaikų vasaros poilsiui pritaikytose stovyklose, bendrojo ugdymo mokyklose, neformaliojo vaikų švietimo, kitose įstaigose, kurių patalpos ir aplinka pritaikyta tokiai veiklai; stovyklavietėse, kurios yra įrengtos poilsiui su nakvyne skirtoje teritorijoje (sudarytos sąlygos palapinėms, laikiniems ar mobiliems nameliams statyti, higienos poreikiams tenkinti, laužui kurti, atliekoms sudėti), ir panašiai.

6. Stovyklų ir renginių vadovai Lietuvos Respublikos įstatymų nustatyta tvarka atsako už poilsiaujančių vaikų saugumą, sveikatos priežiūrą, higienos sąlygas ir poilsio organizavimo kokybę bei skirtų lėšų tinkamą naudojimą.

7. Vasaros poilsio stovykloje ne daugiau kaip 15 vaikų grupei skiriamas vienas vadovas, 15 neįgalių vaikų – ne mažiau kaip 2 vadovai. Konkretų vadovų skaičių, atsižvelgdamas į vasaros poilsio stovyklos specifiką, mokinių amžių ir jų specialiuosius poreikius, nustato stovyklos organizatorius.

8. Vaikai turi būti užimti ne mažiau kaip 4 valandas per dieną be pertraukų.

9. Vienos stovyklos pamainos trukmė turi būti 5–18 kalendorinių dienų.

10. Pareiškėjas konkursui gali teikti tik vieną paraišką.

11. Viena organizacija gali organizuoti neribotą skaičių stovyklos pamainų, vienas vaikas už Savivaldybės biudžeto lėšas gali ilsėtis ne ilgiau kaip 18 kalendorinių dienų.

12. Vaikams iš šeimų, kurios gauna socialinę paramą pagal Lietuvos Respublikos socialinės paramos mokiniams įstatymą, poilsiaujantiems mokyklos organizuojamoje vasaros poilsio stovykloje, lėšos maitinimui skiriamos vadovaujantis Molėtų rajono mokinių nemokamo maitinimo mokyklose tvarkos aprašu, patvirtintu Molėtų rajono savivaldybės tarybos 2018 m. kovo 29 d. sprendimu Nr. B1-84 „Dėl Molėtų rajono savivaldybės kreipimosi dėl socialinės paramos mokiniams tvarkos, mokinių nemokamo maitinimo mokyklose tvarkos, paramos mokinio reikmenims įsigyti tvarkos aprašų patvirtinimo“.

13. Pareiškėjas, gavęs ne visą prašomą sumą programos organizavimui, atsižvelgdamas į savo galimybes, gali mažinti vieno vaiko vienos dienos stovyklos įkainį, programos pamainų skaičių, programoje užimtų vaikų skaičių, trumpinti programos dienų skaičių, keisti veiklas, programos vietą ir pan.

14. Savivaldybės biudžeto lėšomis finansuojama:

14.1. 100 proc. vienos dienos vieno vaiko, turinčio didelių ir labai didelių specialiųjų ugdymosi poreikių, gaunančio socialinę paramą, kelialapio kainos, o likusi dalis – tėvų, vaiko atstovų ar iš kitų šaltinių lėšomis;

14.2. 50 proc. vienos dienos vieno vaiko, nepatenkančio į 14.1 papunktį, kelialapio kainos, o likusi dalis – tėvų, vaiko atstovų ar iš kitų šaltinių lėšomis.

**III SKYRIUS**

**KONKURSO ORGANIZAVIMAS IR FINANSAVIMO PRIORITETAI**

15. Konkurso tikslas – skatinti turiningą mokinių užimtumą vasaros atostogų metu.

16. Konkurso uždaviniai:

16.1. sudaryti galimybes mokiniams turiningai praleisti laiką atostogų metu, dalyvauti edukacinėse veiklose;

16.2. ugdyti vaikų socialines ir emocines kompetencijas, vykdyti žalingų įpročių ir poelgių prevenciją, didinti jų mokymosi motyvaciją.

17. Programų vykdytojai gali būti Savivaldybės teritorijoje registruotos švietimo, kultūros, sporto įstaigos, nevyriausybinės, visuomeninės organizacijos, viešosios įstaigos, asociacijos, laisvieji mokytojai, kurių nuostatuose (įstatuose, individualios veiklos pažymoje, verslo liudijime) įteisinta vaikų ir jaunimo švietimo, ugdymo, pramogų, poilsio arba vaikų poilsio stovyklų organizavimo veikla.

18. Programų vykdytojai privalo užtikrinti dalyvių sveikatą ir saugumą, taip pat valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas.

19. Programos organizuojamos vadovaujantis:

19.1. Vaikų turizmo renginių organizavimo aprašu, patvirtintu Lietuvos Respublikos švietimo ir mokslo ministro 2005 m. kovo 1 d. įsakymu Nr. ISAK-330 „Dėl Vaikų turizmo renginių organizavimo aprašo“;

19.2. Vaikų vasaros poilsio stovyklų bendraisiais nuostatais, patvirtintais Lietuvos Respublikos švietimo ir mokslo ministro 2006 m. kovo 31 d. įsakymu Nr. ISAK-612 „Dėl Vaikų vasaros poilsio stovyklų bendrųjų nuostatų patvirtinimo“.

20. Programos gali būti finansuojamos, jeigu atitinka šiuos kriterijus:

20.1. jose dalyvauja Molėtų rajono savivaldybės mokyklose pagal pradinio, pagrindinio ir vidurinio ugdymo programas besimokantys mokiniai;

20.2. užtikrinama dalyvių sveikata ir saugumas vadovaujantis galiojančiais teisės aktais ir rekomendacijomis;

20.3. Programas įgyvendins asmenys, turintys teisę dirbti mokytoju (pagal Lietuvos Respublikos švietimo įstatymo 48 straipsnį).

21. Teikėjas konkursui gali teikti tik vieną paraišką. Išimtis taikoma švietimo įstaigoms, kurios turi skyrius, vykdančius pradinio, pagrindinio ir neformaliojo vaikų švietimo programas, ir Programų teikėjams, turintiems patalpas, pritaikytas stacionarios stovyklos veiklai.

22. Teikėjai turi užpildyti paraišką, 1 egz. (1 priedas) ir ją pateikti Savivaldybės Kultūros ir švietimo skyriui (Vilniaus g. 44, Molėtai, 411 kab.) arba elektroniniu būdu (nuskenuoti dokumentai siunčiami adresu a.jurksaitis@moletai.lt ) iki Direktoriaus įsakyme nurodytos datos.

23. Dalyvauti Programoje, finansuojamoje Savivaldybės biudžeto lėšomis, vaikas gali tik vieną kartą per vasarą.

 24. Konkursui pasibaigus paraiškos negrąžinamos ir saugomos Savivaldybės administracijos Kultūros ir švietimo skyriuje (toliau – Švietimo skyrius) vienerius metus.

25. Programas vertina ir išvadas dėl finansavimo jų įgyvendinimui skyrimo teikia Vaikų vasaros poilsiui organizuoti programų vertinimo komisija (toliau – Komisija),vadovaudamasiAprašu, Komisijos nuostatais, patvirtintais Administracijos direktoriaus įsakymu, atsižvelgdama į Programos atitikimą prioritetams bei į turimas lėšas.

26. Švietimo skyrius ne vėliau kaip per 3 darbo dienas nuo paskutinės paraiškų priėmimo dienos jas pateikia Komisijai.

27. Komisija užpildo Programos atitikties reikalavimams vertinimo formą (2 priedas) ir ją per 5 darbo dienas pateikia Švietimo skyriui.

28. Jeigu Teikėjas ir/ar paraiška neatitinka Konkurso reikalavimų, nurodytų Aprašo 17, 20-22 punktuose, ji nevertinama.

29. Programai, Komisijos įvertintai mažiau nei 15 balų, finansavimas neskiriamas.

30. Prioritetai teikiami Programoms:

30.1. kuriose planuojama užimti mokinius, turinčius didelių ir labai didelių specialiųjų ugdymosi poreikių, gaunančius socialinę paramą;

30.2. kuriose numatoma užimti kuo daugiau vaikų mažesnėmis sąnaudomis;

30.3. kurių Teikėjai nurodo, kad turi kitus finansavimo šaltinius (pateikia tai patvirtinančius dokumentus);

30.4. kuriose numatomos priemonės mokymosi motyvacijai didinti, bei į kurių veiklos turinį integruojamas socialinis ir emocinis ugdymas;

30.5. kurių įgyvendinime planuoja dalyvauti savanoriai (dalyvavimas pagrįstas dokumentais).

**IV SKYRIUS**

**FINANSAVIMAS, LĖŠŲ NAUDOJIMAS IR ATSISKAITYMAS**

31. Programos lėšos gali būti naudojamos sumokėti už prekes ir paslaugas, tiesiogiai susijusias su Programos įgyvendinimu, bei darbo užmokesčiui.

32. Programos lėšos negali būti naudojamos:

32.1. rekonstrukcijos, remonto, statybos išlaidoms padengti, ilgalaikiam turtui įsigyti;

32.2. išlaidomas, susijusioms su išperkamosios nuomos sutartimis, sumokėti;

32.3. draudimo išlaidoms apmokėti.

33. Konkursą laimėję Teikėjai pateikia:

33.1. Švietimo skyriui:

33.1.1. patikslintą programos priemonių planą (jeigu buvo skirtas mažesnis, nei prašytas, finansavimas);

33.1.2. įstaigos/organizacijos vadovo patvirtintą Programoje dalyvausiančių vaikų sąrašą. Jeigu Programoje planuojama užimti vaikus, besimokančius kitose švietimo įstaigose, sąrašas turi būti suderintas su mokyklos, kurioje jie mokosi, vadovu (siekiant užtikrinti Aprašo 22 punkto nuostatą);

33.2. Molėtų rajono savivaldybės administracijos Buhalterinės apskaitos skyriui (toliau – Apskaitos skyrius) – sąmatą (4 priedas).

34. Teikėjai užtikrina, kad lėšos, skirtos Programai vykdyti, bus naudojamos Viešųjų pirkimų įstatymo nustatyta tvarka bei perkančios organizacijos patvirtintomis viešųjų pirkimų taisyklėmis.

35. Teikėjai, kurių parengtoms programoms skirtas finansavimas, pasirašo sutartis su Administracijos direktoriumi.

36. Teikėjai Programai vykdyti skirtų lėšų naudojimą ne pagal paskirtį atsako teisės aktų nustatyta tvarka. Koreguoti sąmatą ir keisti išlaidų ekonominės klasifikacijos straipsnius jie gali tik prieš tai raštu suderinę su Apskaitos skyriumi.

37. Savivaldybė gali koreguoti Programų vykdymui skiriamų lėšų sumą, nutraukti sutartį su Programos Teikėjais bei pareikalauti, kad jie nedelsiant grąžintų pervestas lėšas, jei skirtos lėšos naudojamos ne pagal paskirtį.

38. Teikėjai, atsiskaitydami už biudžeto lėšų panaudojimą, Apskaitos skyriui pateikia:

38.1. biudžeto išlaidų sąmatos vykdymo ataskaitą (5 priedas). Pirminiai buhalterinės apskaitos dokumentai, pagrindžiantys lėšų naudojimą, saugomi pas programos vykdytoją;

38.2. buhalterinės apskaitos dokumentų, pagrindžiančių lėšų panaudojimą, suvestinę (6 priedas).

39. Teikėjai užtikrina finansinių ataskaitų teisingumą ir jų savalaikį pateikimą.

40. Teikėjai ne vėliau kaip iki kalendorinių metų rugsėjo 30 d. Švietimo skyriui pateikia Programos veiklos įgyvendinimo ataskaitą (3 priedas).

41. Nepanaudotas Savivaldybės biudžeto lėšos, skirtos Programai įgyvendinti, turi būti grąžintos į Savivaldybės sąskaitą ne vėliau kaip iki kalendorinių metų rugsėjo 10 dienos.

**IV SKYRIUS**

**BAIGIAMOSIOS NUOSTATOS**

42. Informacija apie konkursą, jo laimėtojus ir skiriamas lėšas Programų įgyvendinimui skelbiama Savivaldybės tinklapyje www.moletai.lt.

43. Programų Teikėjai informaciją apie stovykloje vykdomą veiklą viešina internetinėje svetainėje ir (ar) žiniasklaidoje.

44. Programų Teikėjai bei vykdytojai teisės aktų nustatyta tvarka atsako už stovykloje dalyvaujančių vaikų saugą, sveikatos priežiūrą, higienos sąlygas ir veiklos organizavimo kokybę.

45. Už Aprašo įgyvendinimo priežiūrą atsako Administracijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės programų vaikų vasaros poilsiui organizuoti konkurso tvarkos aprašo

1 priedas

**VAIKŲ VASAROS POILSIUI ORGANIZUOTI**

**PROGRAMOS PARAIŠKA**

|  |
| --- |
| **1. Programos pavadinimas:**  |
| **2. Programos teikėjas:**  |
| 2.1. | Pavadinimas |  |
| 2.2. | Juridinio asmens kodas |  |
| 2.3. | Adresas |  |
| 2.4. | Telefono numeris |  |
| 2.5. | El. pašto adresas |  |
| 2.6. | Interneto svetainės adresas |  |
| 2.7. | Pagrindinė veiklos sritis (įrašykite švietimas, sportas, kultūra, turizmas ir pan.) |  |
| **3. Informacija apie programą konkursui teikiančios įstaigos/organizacijos vadovą** |
| 3.1. | Vardas ir pavardė |  |
| 3.2. | El. pašto adresas |  |
| 3.3. | Telefono numeris |  |

**4. Informacija apie programą:**

|  |
| --- |
| Stovyklos tipas (reikiamą pabraukti): dieninė, stacionari, turistinė; Stovyklos pobūdis (reikiamą pabraukti): meninė, sportinė, turistinė, kraštotyrinė, mokslinė, kalbų, konfesinė, karinė, bendro pobūdžio, kt. |
| **Programos vykdymo laikas** (data, nuo-iki)**:** |
| Jei organizuojamos kelios stovyklos pamainos, nurodykite kiekvienos pamainos laiką (nuo-iki): |  |
| Programos trukmė (dienų skaičius) |  |
| **Programos vykdymo vieta** (įstaiga, adresas) |
| **Trumpas programos pristatymas** (10-20 sakinių) |
| Tikslas, uždaviniai; |
| Aktualumas, naudingumas, siekiami rezultatai, sėkmės kriterijai; |
| Atitikimas prioritetams (pagal Aprašo 30 punktą) |
| **Programos įgyvendinimo sklaida (viešinimas)**Parašykite, kur bus viešinama informacija apie programą ir jos įgyvendinimą.(Nurodykite internetinės svetainės adresą). |
| **Programos pristatymas** |
| **Vykdomos priemonės, renginiai** | **Vykdymo laikas** | **Atsakingas vykdytojas** | **Vieta** |
|  |  |  |  |
|  |  |  |  |
|  |  |  |  |
|  |  |  |  |
| **5. Programos dalyviai:**  |
| bendras vaikų skaičius: |  |
| iš jų, turintys teisę į valstybės paramą; |  |
| turintys didelių ir labai didelių specialiųjų ugdymosi poreikių dėl negalios;  |  |
| Vaikų amžius (nuo–iki) |  |
| Stovyklos pamainų skaičius  |  |
| Vienoje pamainoje dalyvausiančių vaikų skaičius  |  |
| **6. Programos vykdytojai ir jų atitikimas reikalavimams** |
| Patvirtinu (pabraukti), kad Programą įgyvendina asmenys, turintys teisę dirbti mokytoju (pagal Lietuvos Respublikos švietimo įstatymo 48 straipsnį) |
| bendras Programą įgyvendinančių asmenų skaičius, iš jų: |  |
| mokytojai; |  |
| pagalbos mokiniui specialistai; |  |
| sveikatos priežiūros specialistai; |  |
| savanoriai (pridėti tai patvirtinančius dokumentus); |  |
| kiti (nurodyti). |  |

**7. Sąmata**

|  |  |  |  |
| --- | --- | --- | --- |
| Eil.Nr. | Išlaidų pavadinimas | Lėšos, prašomos iš Programos  | Kiti finansavimo šaltiniai  |
| 1. | Prekės (nurodykite konkrečiai):1.1.1.2. ... |  |  |
| 2. | Paslaugos (nurodykite konkrečiai):2.1. maitinimo;2.2. apgyvendinimo;2.3. ... |  |  |
| 3. | Darbo užmokestis (nurodykite konkrečiai): |  |  |
| 4. | Kitos išlaidos (norodykite konkrečiai) |  |  |
| **IŠ VISO:** |  |  |
| **Kiti finansavimo šaltiniai** (nurodykite ir pateikite tai patvirtinančius dokumentus, pvz. sprendimas, protokolas, garantinis raštas ar panašaus pobūdžio dokumentas)  |
| **Vienos dienos bendra lėšų suma vienam vaikui:** |  |
| **Numatoma kelialapio kaina** (iš savivaldybės biudžeto) 1 vaiko 1 dienos kaina x programos vykdymo dienų skaičius): |  |
| **Iš viso:** |  |
| **Prie paraiškos pridedama** |
| Teikėjo registravimo Juridinių asmenų registre pažymėjimo kopija (biudžetinėms įstaigoms pateikti nereikia).Įstaigos ar organizacijos įstatų ar nuostatų išrašą (šis punktas netaikomas Savivaldybei pavaldžioms įstaigoms), pasirašytą vadovo arba individualios veiklos pažymos ar verslo liudijimo kopiją, jei paraišką teikia laisvasis mokytojas. |

Programos teikėjas

 Vardas ir pavardė, A. V. parašas

Molėtų rajono savivaldybės programų vaikų vasaros poilsiui organizuoti konkurso tvarkos aprašo

2 priedas

**VAIKŲ VASAROS POILSIUI ORGANIZUOTI PROGRAMŲ VERTINIMO KRITERIJAI**

Programos teikėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programos pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Eil. Nr.** | **Programos idėjos ir turinio vertinimas** | **Vertinimo kriterijų aprašymas** | **Balai** |
| 1.  | **Atitikimas** **(0–3 balai)** | **Programos atitikimas Aprašo reikalavimams:**Visiškai atitinka – 3Iš dalies atitinka – 2Labiau neatitinka nei atitinka – 1Neatitinka – 0 |  |
| 2. 2. | **Prioritetai****(0–5 balai)** | **Prioritetų atitikimas Aprašo prioritetams**Atitinka daugiau nei 4 prioritetus – 5Atitinka 4 prioritetus – 4Atitinka 3 prioritetus – 3Atitinka 2 prioritetus – 2Atitinka 1 prioritetą – 1Neatitinka – 0 |  |
| 3.  | **Programos veiklos****(0–3 balai)** | **Programos veiklos plano vertinimas**Veiklos planuojamos konkrečiai, jos įdomios, orientuotos į vaiko tobulinimą, mokymosi motyvacijos didinimą – 3Veiklos orientuotos į vaiko tobulinimą, tačiau plane jos pateiktos nepakankamai detaliai – 2Veiklos planas nekonkretus, neinformatyvus – 1Veiklos planas nepateiktas – 0 |  |
| 4.  | **Siektini rezultatai** **(0–2 balai)** | **Siekiamų rezultatų, sėkmės kriterijų dermė su tikslais, uždaviniais, planuojama vykdyti veikla**Taip – 2Iš dalies – 1Ne – 0  |  |
| 5.  | **Programos dalyvių skaičius****(0–4 balai)** | 40 ir daugiau – 412 ir 27 (pagal Aprašo 21 punkto nuostatas) – 430–40 – 320–30 – 2 10–20 – 1Iki 12 – 0 |  |
| 6.  | **Trukmė****(0–2 balai)** | **Programos trukmė**Atitinka Aprašo 24 punkto reikalavimus – 2Neatitinka Aprašo 24 punkto reikalavimų – 0 |  |
| 7.  | **Programos vykdytojai****(0–3 balai)** | Veiklas vykdys asmenys, turintys teisę dirbti mokytoju, ir savanoriai – 3;Veiklas vykdys asmenys, turintys teisę dirbti mokytoju – 2;Nurodomas nepakankamas skaičius asmenų, turinčių teisę dirbti mokytojais – 1;Programos vykdytojai nenurodyti – 0 |  |
| 8.  | **Lėšų planavimo racionalumas** **(0–3 balai)** | **Programos sąmatos analizė**Sąmata detali, lėšos planuojamos racionaliai – 3 Sąmata nepakankamai detali, lėšų poreikis iš dalies pagrįstas – 2 Sąmata nedetali – 1Sąmata parengta pažeidžiant Aprašo reikalavimus – 0 |  |
|  |  | **Bendra balų suma** |  |
|  |  |  |  |

**IŠVADA:**

**Rekomendacija dėl programos vykdymo ir lėšų skyrimo** (siūloma skirti suma ir pagrindimas) ................................................................................................................................................................

................................................................................................................................................................

................................................................................................................................................................

................................................................................................................................................................

|  |  |  |
| --- | --- | --- |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vertintojo vardas, pavardė) | \_\_\_\_\_\_\_\_\_\_\_\_\_\_\_(parašas) |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vertintojo vardas, pavardė) | \_\_\_\_\_\_\_\_\_\_\_\_\_\_\_(parašas) |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vertintojo vardas, pavardė) | \_\_\_\_\_\_\_\_\_\_\_\_\_\_\_(parašas) |

Molėtų rajono savivaldybės programų vaikų vasaros poilsiui organizuoti konkurso tvarkos aprašo

3 priedas

**VAIKŲ VASAROS POILSIUI ORGANIZUOTI PROGRAMŲ ĮGYVENDINIMO ATASKAITA**

**1. Programos teikėjo pavadinimas**

**2. Programos pavadinimas**

**3. Informacija apie programos dalyvius**

|  |  |  |  |
| --- | --- | --- | --- |
| Programos tipas | Programoje dalyvavusių vaikų skaičius | Vaikų su negalia skaičius | Programose dalyvavusiųsuaugusiųjų skaičius |
| Pedagogų | Kitų darbuotojų | Savanorių |
| Turinčių teisę į valstybės paramą | Neturinčių teisės į valstybės paramą |
|  |  |  |  |  |  |  |

**4. Informacija apie lėšų panaudojimą**

|  |  |  |  |
| --- | --- | --- | --- |
| **Lėšų paskirtis** | Savivaldybės biudžeto lėšos, Eur  | Tėvų (globėjų, rūpintojų) lėšos, Eur | Kt. lėšos (ES, VB) |
| 1. Lėšos vaikų maitinimui |  |  |  |
| 2. Lėšos už apgyvendinimo paslaugas |  |  |  |
| 3. Lėšos už pavežėjimo paslaugas (ar išlaidas kurui) |  |  |  |
| 4. Lėšos darbo užmokesčiui |  |  |  |
| 5. Kitos išlaidos |  |  |  |
| **Iš viso panaudota, Eur:** |  |  |  |

**5. Kelti tikslai ir pasiekti rezultatai, ugdytinių įgytos kompetencijos:**

5.1. keltas tikslas ir jo pasiekimas .............................;

5.2. naudoti veiklos metodai .....................................;

5.3. aprašykite pagrindines veiklas, kurias įgyvendinote (10-15 eilučių);

5.4. ugdytos/ įgytos kompetencijos.

**6. Programos įgyvendinimo įsivertinamas (kiekvieną poziciją įvertinkite 10 balų sistemoje).**

**6.1. Programos koordinatoriaus ir programą įgyvendinusių pedagogų vertinimas:**

6.1.1. keltų tikslų pasiekimas ........... balai;

6.1.2. veiklos efektyvumas ir naudingumas mokiniams ......... balai;

6.1.3. siūlymai, pageidavimai, pastebėjimai......

**7. Programos viešinimas**. Pateikite nuorodą, kur **viešinate informaciją** apie programos įgyvendinimą; nuotraukos, straipsnis ar pan.

Programos teikėjas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos) (parašas)

Data \_\_\_\_\_\_\_\_\_\_\_\_\_\_